হাতিয়ায় নুরুল ইসলাম ফাউন্ডেশনের উদ্যোগে কম্বল বিতরণ
যমুনা গ্রুপের প্রতিষ্ঠাতা বীর মুক্তিযোদ্ধা নুরুল ইসলামের আত্মার মাগফিরাত কামনায় নুরুল ইসলাম ফাউন্ডেশনের উদ্যোগে নোয়াখালীর হাতিয়া উপজেলায় শতাধিক অসহায় শীতার্তদের মাঝে কম্বল বিতরণ করা হয়েছে।







রোববার দুপুর ১২টার দিকে উপজেলার পৌরসভার ৬নং ওয়ার্ড আব্দুস শহিদ জামে মসজিদ মাঠে শীতবস্ত্র বিতরণ করা হয়।




এ সময় অনুষ্ঠানের সভাপতিত্ব করেন উদয়ন সংগঠনের সভাপতি হাফেজ ইসমাইল হোসাইন তাফসির।
সভাপতি ইসমাইল হোসেন তাফসির বলেন, বীর মুক্তিযোদ্ধা নুরুল ইসলাম সুন্দর বাংলাদেশ বিনির্মাণে স্বপ্ন দেখতেন। তার পরিশ্রমে যমুনা গ্রুপ বাংলাদেশের অর্থনীতিতে গুরুত্বপূর্ণ ভূমিকা রাখছে। 
এরপর  তিনি যমুনা গ্রুপের চেয়ারম্যানের আত্মার মাগফিরাত কামনায় মোনাজাতের মধ্যদিয়ে অসহায় শীতার্তদের মাঝে কম্বল বিতরণ শুরু করেন।
এ সময় অনুষ্ঠানের প্রধান অতিথি হিসেবে উপস্থিত ছিলেন মুহাদ্দিস মাওলানা আবুল কাসেম। আরও উপস্থিত ছিলেন মাওলানা আব্দুল কাইয়ুম, প্রধান শিক্ষক নুরজাহান হেনা ও মাওলানা ইব্রাহিম প্রমুখ।

যমুনা গ্রুপের প্রতিষ্ঠাতা বীর মুক্তিযোদ্ধা নুরুল ইসলামের আত্মার মাগফিরাত কামনায় নুরুল ইসলাম ফাউন্ডেশনের উদ্যোগে নোয়াখালীর হাতিয়া উপজেলায় শতাধিক অসহায় শীতার্তদের মাঝে কম্বল বিতরণ করা হয়েছে।